True Detective
Pravi detektiv () je američka kriminalistička serija koju je kreirao Nik Picolato za televizijsku mrežu Ejč-Bi-Ou.

Planirano je da se serija snima u antologijskom formatu, što znači da će svaka sezona imati nove likove, priču i glumačku postavu.

Prva sezona u režiji Kerija Fukunage naišla je na odličan prijem kod kritičara, a glavne uloge su tumačili Metju Makonahej i Vudi Harelson. Druga sezona, emitovana 2015. godine, doživela je veliki neuspeh kod kritike.

Radnja

Sezona 1 

Radnja prati dvojicu policijskih detektiva iz Luizijane i istražuje njihov lični i profesionalni odnos tokom 17-godišnjeg lova na svirepog ritualnog ubicu. Misterija traje kroz vreme, menjajući njihove živote i kvareći njihovo partnerstvo, terajući svakog čoveka da nauči kolika je cena obmane i odmazde.

Godine 2012. policijski detektivi iz Luizijane, Rast Kol (Makonahej) i Martin Hart (Harelson), ponovo dobijaju slučaj na kome su radili 1995. godine. Dok se ispitivanje odvija u današnjem vremenu, dva bivša detektiva pričaju priču o svojoj istrazi, dirajući nezalečene rane i dovodeći u pitanje svoje navodno rešenje bizarnog ritualnog ubistva iz 1995. Događaji se isprepliću i 2012. svaki od njih biva odvučen u svet za koji veruje da ga je ostavio iza sebe.

Uloge

Prva sezona 
 Metju Makonahej kao Rast Kol
 Vudi Harelson kao Martin Hart
 Mišel Monahan kao Megi Hart
 Majkl Pots kao Mejnard Gilbo
 Tori Kitls kao Tomas Papanja

Druga sezona 
 Kolin Farel kao Rej Velkoro
 Vins Von kao Frenk Semjon
 Rejčel Makadams kao Ani Bezerajds
 Tejlor Kič kao Pol Vudru
 Keli Rajli kao Džordan Semjon

Reference

Spoljašnje veze 

 

Američke TV-serije
Kriminalističke TV-serije
HBO
Authority control 2